Diari Oficial de la Generalitat Valenciana


Sumari del DOGV 7374, del 03-10-2014 (2014/8860)

RESOLUCIÓ de 24 de setembre de 2014, de la Direcció General de Centres i Personal Docent, per la qual s'aprova l'expedient del procés selectiu d'ingrés, accessos i adquisició de noves especialitats en els cossos docents de professors d'Ensenyança Secundària i professors tècnics de Formació Professional, convocats per Orde 31/2013, de 26 d'abril.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7374

Data del DOGV
:   03-10-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/8860


Data del document
:   24-09-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 24 de setembre de 2014, de la Direcció General de Centres i Personal Docent, per la qual s'aprova l'expedient del procés selectiu d'ingrés, accessos i adquisició de noves especialitats en els cossos docents de professors d'Ensenyança Secundària i professors tècnics de Formació Professional, convocats per Orde 31/2013, de 26 d'abril. [2014/8860]  
Dins del marc del procediment selectiu convocat per Orde 31/2013, de 26 d'abril, de la Conselleria d'Educació, Cultura i Esport, per a ingrés, accessos i adquisició de noves especialitats en els cossos docents de professors d'Ensenyança Secundària i professors tècnics de Formació Professional (DOCV 7014, 30.04.2013), després d'haver realitzat els aspirants seleccionats la fase de pràctiques i comprovat que reunixen els requisits generals i específics de participació establits en la convocatòria, resolc:  
  
Primer  
Declarar aptes en la fase de pràctiques, per haver rebut la dita avaluació de la comissió qualificadora, els aspirants que s'indiquen en l'annex I de la present resolució.  
  
Segon  
Aprovar l'expedient del procés selectiu per a l'ingrés, accessos i adquisició de noves especialitats, convocat per Orde 31/2013, de 26 d'abril, de la Conselleria d'Educació, Cultura i Esport, i remetre al Ministeri d'Educació, Cultura i Esport la llista d'aspirants seleccionats que s'indiquen en l'annex I de la present resolució, perquè es duga a terme el nomenament com a funcionaris de carrera de conformitat amb la puntuació obtinguda, i això amb efectes d'1 de setembre de 2014.  
  
Tercer  
Declarar en situació d'ajornament legal per a la realització de la fase de pràctiques Lourdes Leal Esteve, aspirant al cos de professors d'Ensenyança Secundària, per l'especialitat de Processos de Diagnòstics Clínics i Productes Ortoprotètics, ja que, de conformitat amb l'apartat sèptim de la Resolució de 18 de setembre de 2013, de la Direcció General de Centres i Personal Docent, per la qual es regula la fase de pràctiques dels aspirants seleccionats en els procediments selectius convocats per les ordes 30/2013 i 31/2013, de 26 d'abril, ha sigut estimada la seua sol·licitud de pròrroga, i es considera ajornada per al curs següent la seua incorporació a la dita fase.  
  
Quart  
De conformitat amb el que preveu l'article 10.1 d) del Reglament d'ingrés, accessos i adquisició de noves especialitats en els cossos de funcionaris docents a què es referix la Llei Orgànica 2/2006, de 3 de maig, d'Educació, aprovat per Reial Decret 276/2007, de 23 de febrer, els aspirants que hagen superat el procés selectiu en virtut d'esta convocatòria hauran d'obtindre la primera destinació definitiva en l'àmbit de gestió de la Conselleria d'Educació, Cultura i Esport, i hauran d'acudir amb caràcter forçós al concurs, segons disposa l'article 12 del Reial Decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei Orgànica 2/2006, de 3 de maig, d'Educació, i altres procediments de provisió de places a cobrir per estos.  
Contra esta resolució, que posa fi a la via administrativa, es pot interposar amb caràcter potestatiu recurs de reposició davant de la Direcció General de Centres i Personal Docent de la Conselleria d'Educació, Cultura i Esport, en el termini d'un mes a comptar de l'endemà de publicar-se, de conformitat amb el que preveu la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació, d'acord amb la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 24 de setembre de 2014.- El director general de Centres i Personal Docent: Santiago Martí Alepuz.